joelniklaus/EU_Wikipedias huggingface dataset:
Eikaži

Eikaži on küla (vidējciems) Lätis Sigulda piirkonna Krimulda vallas. Aastatel 2009–2021 kuulus küla Krimulda piirkonda.

Küla lähedalt lähevad läbi maanteed A3 ja V80. Külla jääb Eikaži bussipeatus.

Eikažit on esmakordselt mainitud aastal 1248 (Gervicule ehk Ieikisile).

Aastal 2006 oli külas 124 elanikku.

Vaata ka
Eikaži mõis

Viited

Sigulda piirkonna külad
Lode (Krimulda piirkond)

Lode on küla (vidējciems) Lätis Sigulda piirkonna Lēdurga vallas. 
 
Lode asub valla lõunaosas. Asula jääb valla keskusest Lēdurgast 8,5, piirkonna keskusest Siguldast 23,5 ja Riiast 60 kilomeetri kaugusele. Seal asub Atmoda raamatukogu.

Külast läheb läbi maantee V150. Seal asuvad Ķivkase ja Lode bussipeatused.

Looduskaitse all on Lode tamm, Lode mõisa tamm ja Lode allee pärnad.

Aastal 2022 oli külas 143 elanikku. Aastatel 2009–2021 kuulus küla Krimulda piirkonda.

Viited

Sigulda piirkonna külad
Rabka-Zdrój

Rabka-Zdrój (kuni 1999. aastani Rabka) on linn Poolas Väike-Poola vojevoodkonnas Nowy Targi maakonnas, Rabka-Zdrój valla halduskeskus. Rabka-Zdrój asub Nowy Targist umbes 16 km põhjakirdes ja Krakówi kesklinnast ligikaudu 53 km lõunas.

Rabka-Zdrój on kuurortlinn, seal asuvad mineraalvee allikad.

Asulat on ürikutes esmakordselt mainitud 1254. aastal, linnaõigused sai 1953. aastal.

Galerii

Viited

Väike-Poola vojevoodkonna linnad
Ukraina Ülemkohus

Ukraina Ülemkohus (ukraina keeles Верховний Суд Verhovnõi Sud) on Ukraina kõrgeim kohus.

Vaata ka 
Kõrgem Korruptsioonivastane Kohus (Ukraina)

Välislingid 
Ukraina Ülemkohus

Ukraina
Kohtud
Anastassija

Anastassija (vene keeles Анастасия) on slaavipärane naisenimi.

2019. aasta seisuga oli see Eestis esinemissageduselt 277. naisenimi. 1. jaanuari 2019 seisuga oli Eestis eesnimi Anastassija 585 naisel.

Nime tuntud kandjaid
Anastassija Kuzmina
Anastassija Prõhhodko
...

Vaata ka 
Anastasia (eesnimi)

Viited

Välislingid
 

Naisenimed
Neal Maupay

Neal Maupay (sündinud 14. augustil 1996 Versailles's) on Prantsusmaa jalgpallur, kes mängib ründaja või ründava poolkaitsjana Inglismaa Premier League'i klubis Brighton & Hove Albion.

Ta alustas klubikarjääri Prantsusmaa klubis OGC Nice, mille noorteakadeemiaga liitus 2007. aastal. 2012. aastal debüteeris ta klubi põhimeeskonnas Prantsusmaa kõrgliigas. Hooajal 2015–16 mängis ta Prantsusmaa kõrgliiga klubis Saint-Étienne ja hooajal 2016–17 laenul Prantsusmaa esiliiga klubis Stade Brestois 29. Hooajal 2016–17 lõi ta liigas 11 väravat ja oli klubi resultatiivseim mängija sel hooajal.

2017. aasta juulis sõlmis ta nelja-aastase lepingu Inglismaa esiliiga klubiga Brentford.. Arvatav üleminekusumma oli 1,6 miljonit naelsterlingit. Hooajal 2017–18 oli ta liigas Brentfordi edukaim mängija, lüües 12 väravat. Hooaeg 2018–19 oli tema jaoks veelgi edukaim, kui ta lõi liigas koguni 25 väravat. 2019. aastal valiti ta Brentfordi aasta mängijaks.

2019. aasta augustis sõlmis ta nelja-aastase lepingu Brighton & Hove Albioniga. Oma debüüthooajal Inglismaa kõrgliigas lõi Maupay kümme väravat.

Maupay on kuulunud Prantsusmaa noortekoondistesse.

Viited

Välislingid 

 Neal Maupay profiil Brentford FC kodulehel

Prantsusmaa jalgpallurid
OGC Nice'i jalgpallurid
AS Saint-Étienne'i jalgpallurid
Brentford FC mängijad
Brighton & Hove Albion FC jalgpallurid
Ligue 1 mängijad
Premier League'i mängijad
The Championshipi mängijad
Sündinud 1996
Krynica-Zdrój

Krynica-Zdrój (kuni 2002. aastani Krynica) on linn Poolas Väike-Poola vojevoodkonnas Nowy Sączi maakonnas, Krynica-Zdrój valla halduskeskus. Krynica-Zdrój kesklinn asub Slovakkia piirist umbes 7 km kaugusel.

Krynica-Zdrój on kuurortlinn ja talispordikeskus.

Asulat on esmakordselt mainitud 1547. aastal. Kuurordiks hakkas Krynica kujunema 19. sajandi alguses. Linnaõigused sai Krynica 1889. aastal.

Galerii

Viited

Väike-Poola vojevoodkonna linnad
Sucha Beskidzka

Sucha Beskidzka (kuni 1961. aastani Sucha) on linn Poolas Väike-Poola vojevoodkonnas, Sucha maakonna halduskeskus. Sucha Beskidzka asub Krakówi kesklinnast ligikaudu 44 km edelas.

Asulat on ürikutes esimest korda mainitud 1405. aastal. Linnaõigused sai Sucha 1896. aastal.

Galerii

Viited

Väike-Poola vojevoodkonna linnad
Rimma

Rimma (vene keeles Римма) on naisenimi.

2019. aasta seisuga oli see Eestis esinemissageduselt 302. naisenimi. 1. jaanuari 2019 seisuga oli Eestis eesnimi Rimma 503 naisel.

Nime tuntud kandjaid
Rimma Kazakova, Venemaa luuletaja
...

Viited

Välislingid
 

Naisenimed
Vassilissa

Vassilissa (vene keeles Василиса) on naisenimi.

2019. aasta seisuga oli see Eestis esinemissageduselt 1214. naisenimi. 1. jaanuari 2019 seisuga oli Eestis eesnimi Vassilissa 43 naisel.

Nime tuntud kandjaid
...

Viited

Välislingid
 

Naisenimed
Zlata

Zlata (vene keeles Злата) on naisenimi.

2019. aasta seisuga oli see Eestis esinemissageduselt 526. naisenimi. 1. jaanuari 2019 seisuga oli Eestis eesnimi Zlata 191 naisel.

Nime tuntud kandjaid
Zlata Ognjevitš
...

Viited

Välislingid
 

Naisenimed
Działoszyce

Działoszyce on linn Poolas Święty Krzyżi vojevoodkonnas Pińczówi maakonnas, Działoszyce valla halduskeskus.

Linn asub Nidzica jõe ääres, Pińczówist ligi 20 km edelas.

Ürikutes on Działoszycet esmakordselt mainitud 1220. aastal, Magdeburgi linnaõigused sai 1409. aastal.

Galerii

Viited

Święty Krzyżi vojevoodkonna linnad
Skalbmierz

Skalbmierz on linn Poolas Święty Krzyżi vojevoodkonnas Kazimierza Wielka maakonnas, Skalbmierzi valla halduskeskus. Skalbmierz asub Kazimierza Wielkast umbes 9 km loodes.

Ürikutes on Skalbmierzi esmakordselt mainitud 1217. aastal. Skalbmierz sai linnaõigused 1342. aastal, kuid kaotas need 1869. aastal. Uuesti sai Skalbmierz linnaõigused 1927. aastal.

Galerii

Viited

Święty Krzyżi vojevoodkonna linnad
Daniel Wass

Daniel Wass (sündinud 31. mail 1989 Gladsaxes) on Taani jalgpallur, kes mängib Hispaania kõrgliiga klubis Madridi Atlético ja Taani jalgpallikoondises. Ta võib mängida vasakkaitsja, paremkaitsja, poolkaitsja või ründava poolkaitsja positsioonil.

Ta alustas klubikarjääri Brøndbys, mille põhimeeskonnas debüteeris hooajal 2007–08. 2011. aastal sõlmis ta lepingu Portugali kõrgliiga klubiga Lissaboni Benfica. Ta suundus pärast seda kohe laenule Prantsusmaa kõrgliiga klubisse Évian. 2012. aasta juunis sõlmis ta klubiga püsiva lepingu.

2015. aastal suundus Wass Hispaaniasse ja liitus sealse kõrgliiga klubiga Celta de Vigo. Pärast kolme hooaega Celta de Vigos sõlmis ta 2018. aasta juulis nelja-aastase lepingu Valenciaga. 2022. aasta jaanuaris liitus ta Madridi Atléticoga.

Debüüdi Taani jalgpallikoondises tegi Wass 2011. aastal. Koondisekarjääri esimese värava lõi ta 1. septembril 2021 MM-i valikmängus Šotimaa vastu. Ta kuulus Taani koondisse 2012. ja 2021. aasta Euroopa meistrivõistlustel.

Saavutused 
Valencia
Copa del Rey: 2018–19

Taani jalgpallurid
Brøndby IF jalgpallurid
Celta de Vigo mängijad
Valencia CF mängijad
Madridi Atlético mängijad
Ligue 1 mängijad
La Liga mängijad
Sündinud 1989
Miodrag Bulatović

Miodrag Bulatović (serbia keeles: Миодраг Булатовић; 20. veebruar 1930 – 15. märts 1991) oli Montenegro serblasest kirjanik, romanist ja näitekirjanik Jugoslaavias.

Bulatović oli tuntud oma tugevalt serbia rahvuslust ülistavate kirjutiste poolest, mille eest sai ta palju negatiivset vastukaja teistelt Jugoslaavia rahvusrühmadelt.

Ta oli Serbia Sotsialistliku Partei liige.

Biograafia 
Bulatoviću esimene teos oli lühijuttude kogumik "Djavoli dolaze" ("Kuradid tulevad", enamasti tõlgitakse siiski pealkirjaga "Peatage Doonau") , mille eest pälvis ta Serbia Kirjanike Liidu auhinna. Tema romaan "Punakuke lend taevasse" on tõlgitud enam kui kahekümnesse keelde. Raamatu tegevustik toimub tema kodukohas Montenegro kirdeosas. Peale antud teost lõpetas Bulatović mõneks ajaks oma kirjaniku töö, protestides sellega tsensuuri vastu.

Tema järgmine romaan "Kangelane eeslil", mida on kirjeldatud kui "Sõja romaani tume kuum õudusunenägu" avaldati esialgu välismaal ja alles neli aastat hiljem (1967) Jugoslaavias.

Miodrag Bulatovići romaan  "Nelja sõrmega inimesed" pälvis 1975. aastal NIN'i auhinna. Teos annab ülevaate immigrandi elust võõrriigis. Raamatu teine osa kannab pealkirja "Viies sõrm".

Tema viimaseks romaaniks oli "Gullo gullo", mis koondas kokku kõikide tema eelnevate teoste põhiteemad.

Teosed 

 "Djavoli dolaze" ("Peatage Doonau", 1956)
 "Vuk i zvono" ("Hunt ja kell", 1958)
 "Crveni petao leti prema nebu" ("Punakuke lend taevasse", 1959)
 "Godo je došao" ("Godot on saabunud", 1966)
 "Heroj na magarcu" ("Kangelane eeslil", 1967)
 "Rat je bio bolji" ("Sõda oli parem", 1968)
 "Ljudi sa četiri prsta" ("Nelja sõrmega inimesed", 1975)
 "Peti prst" (" Viies sõrm", 1977)
 Gullo gullo (1981)
 Ljubavnik smrti/Surma armastaja – Politika ajalehes ilmunud juttude sari (1990)

Montenegro kirjanikud
Serbia inimesed
Jugoslaavia inimesed
Sündinud 1930
Surnud 1991
Imavere Sõnumid

Imavere Sõnumid oli 1992-2017 ilmunud ajaleht, mis vahendas Imavere valla uudiseid. Lehte andis välja Imavere vallavalitsus. Lehte toimetas Allika Jüris. Leht ilmus 6-12 korda aastas.

Pärast 2017. aasta haldusreformi, mille käigus liitus Imavere vald Järva vallaga, annab endise Imavere valla aladel toimuva kohta uudised edasi Järva Valla Leht.

Viited

Välislingid

Eesti endised ajalehed
Imavere vald
Koigi Vallaleht

Koigi Vallaleht oli 1995–2017 ilmunud ajaleht, mis vahendas endise Koigi valla uudiseid. Lehte andis välja Koigi vallavalitsus. Lehte toimetas Ene Pedak. Leht ilmus üks kord kuus.

Pärast 2017. aasta haldusreformi, mille käigus liitus Kogi vald Järva vallaga, annab endise Koigi valla aladel toimuva kohta uudised edasi Järva Valla Leht.

Viited

Välislingid

Eesti endised ajalehed
Koigi vald
Michalina Wisłocka

Michalina Anna Wisłocka (née Braun; 1. juuli 1921 – 5. veebruar 2005) oli Poola günekoloog ja seksuoloog. 

Ta oli populaarse raamatu "Sztuka kochania" autor ("Armastuse kunst", ingliskeelne väljaanne kandis pealkirja "A Practical Guide to Marital Bliss", 1978). "Sztuka kochania" oli esimene avalikult seksuaalelust rääkiv teos kommunistlikes riikides. Tema raamatust sai Poolas menuk, mida osteti kokku üle 7 miljoni eksemplari ning mis muutis ühiskonna arutelu soo ja seksuaalelu küsimustes avatumaks.

Ta oli Arukate Emade Seltsi kaasasutaja, kus töötas viljatusravi ja abordi osakonnas. Wisłocka oli Varssavis asuva Ema ja Lapse Instituudi juhataja. 1970. aastatel oli ta pereplaneerimise ühingu eesotsas ja tsütodiagnostik.

Wisłocka suri Varssavi Solski haiglas südameinfarkti tüsistuste tõttu. 11. veebruaril 2005 maeti ta Augsburgi evangeelsele kalmistule Varssavis.

Film 
Wisłocka elust on ilmunud dokumentaalfilm "Sztuka kochania. Historia Michaliny Wisłockiej" ("Armastuse kunst: Michalina Wisłocka lugu"), mis esilinastus 2017. aastal.

Poola inimesed
Seksuoloogid
Sündinud 1921
Surnud 2005
Auciems

Auciems (vanasti ka Auciema muiža) on küla (vidējciems) Lätis Cēsise piirkonnas Raiskumsi vallas. Küla asub merepinnast 65 meetri kõrgusel ja jääb piirkonna keskusest Stalbest 9 ja Riiast 85 km kaugusele. Aastani 2021 kuulus küla Pārgauja piirkonda.

Külas asub Auciemsi järv. Seal asuvad Raiskumsi põhikool ja Auciemmuiža rahvamaja. 

Külast läheb läbi maantee P14. Asulas on Auciemsi bussipeatused ja Lezdkalni bussipeatus.

Küla asub endise Auciemsi mõisa alal. Muinsusmälestistest on riikliku kaitse all Avotiņi muinaskalmed, kohaliku kaitse all on Auciemsi keskaegne kalmistu.

Auciems jääb Gauja rahvusparki.

Aastal 2017 oli külas 253 elanikku, aastal 2021 aga 228 elanikku.

Viited

Cēsise piirkonna külad
Pieškalni

Pieškalni (ka Pieškaļi) on küla (mazciems) Lätis Cēsise piirkonnas Priekuļi vallas. 

Pieškalni asub merepinnast 62 meetri kõrgusel valla kirdeosas, Cēsisest 5,5 kilomeetrit põhja pool. Sinna jääb Ērgļu klintise bussipeatus. Külas asub väike Pieškalni järv.

Paika on esmakordselt mainitud aastal 1601 (Pesskallems), kui Liivi vakuse juurde kuuluvat majapidamist. Paiga nime on tõlgendatud kuningliku kannusemeistri elukohana (läti piešu kalējs). Aastal 1725 mainiti paika Võnnu ordulinnuse valduste hingeloendis taas (Peskals). Aastal 1767 mainitakse paika kui talu (Peeschkaln). Teise maailmasõja ajal jooksis sealt mõnda aega läbi rinne, sealsetes metsades asusid sakslaste positsioonid. 

Küla asutati talu juurde XX sajandi viiekümnendatel aastatel, mil sinna rajati kolhoosidevaheline munakanade farm; ühtlasi ehitati sinna siis farmi tööliste ja nende perede tarbeks ka elamud. Hiljem kuulus sealne kanala kolhoosile Sarkanais karogs. Veel hiljem oli selle omanikuks SIA "Gaižēni", mis rajas aastal 2000 sinna emiselauda. Aastail 2009–2021 jäi küla Priekuļi piirkonda.

Pieškalni jääb Gauja rahvusparki. Küla juurde jäävad looduskaitse alused Ērgļi pank ja Ramāta pank. Ka Pieškalni (Pieškaļi) Rootsi mänd kõrgusega 20 meetrit ja ümbermõõduga 2,62 meetrit on loodskaitse all.

Aastal 2007 oli külas 71 elanikku.

Viited

Cēsise piirkonna külad
Rozes (Rauna vald)

Rozes (vanasti ka Rozes muiža) on küla (vidējciems) Lätis Smiltene piirkonna Rauna vallas. Külast voolab läbi Lisa jõgi.

Küla asub endise Roze mõisa alal. Nõukogude perioodil oli see kolhoosi Zelta druva keskasulaks. Aastail 1999–2021 kuulus küla Rauna piirkonda.

Seal asuvad Rozese, Liesmase ja Jāņaskola bussipeatused. 

Külas kasvav  tamm ümbermõõduga 4,9 meetrit ja Rozese mänd ümbermõõduga  3,12 ning kõrgusega 26 meetrit on looduskaitse all. 

Küla põhjaserval asuv Krieviņi keskaegne kalmistu ehk Türgi hauad on muinsusmälestisena kohaliku kaitse all.

Aastal 2016 oli külas 183 elanikku; aastal 2921 oli elanikke 182.

Viited

Smiltene piirkonna külad
Ratnieki

Ratnieki on küla (vidējciems) Lätis Cēsise piirkonnas Līgatne vallas. Aastani 2021 kuulus küla Līgatne piirkonda.

Külas asub Läti Ülikooli konverentsi- ja puhkekeskus "Ratnieki". Seal asuvad Ozoliņi ja Ratnieki bussipeatused. 

Asula jääb Gauja rahvusparki.

Ratniekit on esimest korda mainitud aastal 1601, mil see allus Sigulda ordulinnusele. Hiljem kuulusid sealsed maad Nurmiži mõisale. Ratnieki talu, mille pindala oli 117,88 hektarit, ostis mõisalt 5850 rubla eest välja Pēteris Lauberts. Tema neljast pojatütrest kaks, Ella ja Milda Lauberte, olid väljapaistvad maletajad. Pēterise poja Rūdolfs Laubertsi surma järel ostis talu Läti ajakirjanik Emīlija Benjamiņa, aastal 1932  aga tekstiilivabriku Rīgas audums omanik Roberts Hiršs. Aastal 1939 pages ta USA-sse, kus surres talu oma testamendis Läti Ülikoolile pärandas. Teise maailmasõja järel läks Ratnieki Vildoga külanõukogu koosseisu, sinna rajati postkontor ja paigast sai külanõukogu keskus. Aastal 1992 võeti USA-st Läti Ülikooliga ühendust ja teavitati neid pärandist. Aastal 1998 kinnitati ülikooli omandiõigust nendele aladele, kuigi kinnistamisprotsess jõudis lõpule alles aastal 2003. Ülikool alustas seejärel puhkekompleksi rajamist, talli rajati konverentsisaal, kolmekorruselisse tööliste majja aga 36 voodikohaga perede toad.

Aastal 2018 oli külas 71 elanikku. Aastal 2022 oli elanikke 55.

Viited

Cēsise piirkonna külad
Zosēni

Zosēni (vanasti ka Zosens) on küla (mazciems) Lätis Cēsise piirkonnas Zosēni vallas. Küla jääb endisest piirkonna keskusest Jaunpiebalgast 10 ja Riiast 128 km kaugusele. 

Aastail 2009-2021 jäi küla Jaunpiebalga piirkonda.

Külast lähevad läbi maanteed V299 ja V304. Seal asub raamatukogu. Külas asub Zosēni bussipeatus.

Küla asub endise Zosēni mõisa alal. Sealne Stepeļi keskaegne kalmistu on muinsusmälestisena kohaliku kaitse all.

Aastal 2007 oli külas 34 elanikku.

Viited

Cēsise piirkonna külad
Allažmuiža

Allažmuiža (ka Ezerkalns, nõukogude perioodil Ausmas) on küla (vidējciems) Lätis Sigulda piirkonnas Allaži vallas. Küla asub merepinnast 65 meetri kõrgusel Tumšupe jõe kaldal ja jääb valla keskusest Allažist 4,5,  piirkonna keskusest Siguldast 16 ning Riiast 49 km kaugusele.

Külast läheb läbi maantee P3. Allažmuižas asuvad Allažmuiža ja Ezeri bussipeatused.

Teise maailmasõja järel oli küla kohaliku Ausmase kolhoosi keskasulaks.

Küla asub endise Allaži mõisa alal, mille hoonetest on säilinud vana vesiveski. Seal asuvad Zviedri kirik ja keskaegne kalmistu on muinsusmälestistena kohaliku kaitse all.

Aastal 2017 oli külas 99 elanikku, aastal 2020 oli elanikke 106.

Viited

Sigulda piirkonna külad
Omaani pass

Omaani pass (araabia keeles: جواز السفر العماني) on dokument, mida väljastatakse Omaani kodanikele rahvusvaheliste reiside eesmärgil. Omaani passid väljastavad Kuninglik Omaanipolitsei või Omani saatkond välismaal. Pass on ka kodakondsuse tõend.

Omaan
Passid
Belgradi bussijaam

Belgradi bussijaam (serbia keeles: Београдска аутобуска станица; lühendatult БАС) on peamine bussijaam Serbias Belgradis. Savski Venaci linnaosas asuv bussijaam koosneb bussijaamast ja kahest bussiterminalist.

See on Lasta Beogradi linnadevahelise bussiliini peamine sõlmjaam. Hoonet haldab BAS Beogradska autobuska stanica a.d.

Viited

Välislingid 

 Belgradi bussijaama ametlik kodulehekülg

Bussijaamad
Belgrad
Mõtlev mees (skulptuur)

"Mõtlev mees" (ka "Mõtlik mees") on Tauno Kangro skulptuur Tallinnas Männipargis.

2002. aastal valminud graniidist monumentaalskulptuur. Mõõtmed 4×3×2,3 m. Kaal 28 tonni. Algselt oli kuju planeeritud Sõpruse puiestee ja Akadeemia tee ringi keskele, kuid see keelati väidetavalt ringtee tulevase likvideerimise tõttu. Kuju avati Mustamäe päevade raames.

Skulptuuri vähendatud kujutist antakse auhinnana (Mõtlev mees) välja Mustamäe linnaosa silmapaistvale inimesele.

Viited

Tallinna skulptuurid
Merekeskus

Merekeskus oli kaubanduskeskus Tallinna kesklinnas aadressil Mere puiestee 10. 

2012 ostis keskuse Saksamaa suletud investeerimisfondi Eesti tütarettevõte Estnische HafenCity.

Merekeskuse hoone lammutati 2016. aastal.

Vaata ka
Sõru Merekeskus (Hiiu maakonnas)

Viited

Tallinna kaubanduskeskused
Tallinna endised ettevõtted
Gary Medel

Gary Alexis Medel Soto (sündinud 3. augustil 1987 Santiagos) on Tšiili jalgpallur, kes mängib kaitsva poolkaitsja või kaitsjana Itaalia kõrgliiga klubis Bologna ja Tšiili jalgpallikoondises.

Ta alustas klubikarjääri kodulinna klubis Club Deportivo Universidad Católica, millega liitus 1997. aastal. Klubi põhimeeskonnas debüteeris ta 2006. aastal.

Enne 2019. aastal Bolognaga liitumist on ta mänginud veel Argentina kõrgliiga klubis Boca Juniors (2009–2011), Hispaania kõrgliiga klubis Sevilla (2011–2013), Cardiff Cityga Inglismaa kõrgliigas (2013–2014), Itaalia kõrgliiga klubis Milano Inter (2014–2017) ja Türgi kõrgliiga klubis Beşiktaş (2017–2019).

Debüüdi Tšiili jalgpallikoondises tegi ta 2007. aastal. Koondisekarjääri kaks esimest väravat lõi ta 15. juunil 2018 MM-i valikmängus Boliivia vastu. Tšiili koondisega on ta võitnud 2015. aasta Copa América ja 2016. aasta Copa América Centenario. Mõlemal turniiril valiti ta turniiri sümboolsesse koosseisu. Ta on kuulunud Tšiili koondisse veel ka 2010. ja 2014. aasta maailmameistrivõistlustel, 2011. ja 2019. aasta Copa Américal ning 2017. aasta FIFA konföderatsioonide karikaturniiril.

2008. aastal valiti ta Tšiili aasta jalgpalluriks.

Välislingid 

Tšiili jalgpallurid
Boca Juniorsi mängijad
Sevilla FC mängijad
Cardiff City FC jalgpallurid
Milano Internazionale mängijad
Beşiktaş JK jalgpallurid
Bologna FC 1909 jalgpallurid
La Liga mängijad
Premier League'i mängijad
Serie A mängijad
Sündinud 1987
Samo Tšalupka

Samo Tšalupka (27. veebruar 1812 – 19. mai 1883 Horná Lehota) oli Slovakkia romantistlik luuletaja.

Elu 

Samo Tšalupka oli kirjanik Ján Tšalupka noorem vend. Samo õppis Bratislava Evengeelses Luterlikus Lütseumis teoloogiat ja Viini Ülikoolis filosoofiat. 1830. aastal toimus poolakate ülestõus Venemaa Keisririigi vastu, mistõttu ta loobus mõneks ajaks oma õpingutest ja liitus venelaste vastu võitlemiseks Poola armeega. Möödus vaid aasta, kui ta sai raskelt viga ning naasis koju Bratislavasse. Ta oli Ľudovít Štúri Slovakkia rahvusliku ärkamisliikumise vanim liige. Samuti oli ta üks Tšehhi-Slovaki Seltsi asutajaid ja aktiivseid liikmeid.

Kirjanikukarjäär 
Samo kirjanikukarjäär sai alguse Bratislava Evengeelses Luterlikus Lütseumis, kus ta alustas oma esimeste juttude kirjapanemist nn Tšehhi piibellikus keeles. Tema esimesed luuletused ilmusid 1836. aastal almanahhis "Plody" (Puuvili). Tema kirjutisi iseloomustab patriotism, lojaalsus kodumaale ja inimestele. 1840. aastatel liitus Samo Slovakkia rahvusliku ärkamisliikumisega, et kodifitseerida oma keelt. Tema esimene luulekogumik "Spevy" (Vokaalid, 1868) oli tervenisti pühendatud Slovakkiale.

Teosed ja looming

Luuletused ja luulekogumikud 

 1829 – "Repertorium dispositionum"
 1834 – "Koníku moj vraný Heje"
 1834 – "Nářek slovenský"
 1834 – "Píseň vojenská"
 1864 – "Mor ho!"
 1868 – "Spevy"

 "Likavský väzeň (Jánošíkova náumka)"
 "Kráľoholská"
 "Branko"
 "Kozák (Syn vojny)"
 "Turčín Poničan"
 "Boj pri Jelšave"
 "Odboj Kupov"

 "Vojenská"
 "Juhoslovanom"
 "Bolo i bude"
 "Večer pod Tatrou"
 "Při návratu do vlasti"
 "Smutek"
 "Toužba po vlasti"
 "Má vlast"

Tõlked 

 1843 – "Pálenka otrava", Heinrich Zschokke "Brandweinpesti" tõlge.

Slovakkia inimesed
Austria-Ungari inimesed
Sündinud 1812
Surnud 1883
Stīveri

Stīveri on küla (aprūpes ciems) Lätis Sigulda piirkonna Allaži vallas. Küla asub valla põhjaosas.

Külast läheb läbi maantee V58. Seal asub Stīveri bussipeatus

Külas asuv Allaži kirik, mis ehitati aastal 1926, ja Allaži vana kalmistu muinaskalmed on riikliku kaitse all olevad muinsusmälestised. 

1947. aastal rajati külla vaimsete ja psüühikahäiretega isikutele mõeldud pansionaat. Kuni 2016. aastani haldas sealset asutust riiklik sotsiaalhoolekande keskus Vidzeme. 2017. aastast on seal sotsiaalhoolekande keskus Allaži, kus teenindatakse vanu inimesi ja invaliide.

2015. aastal oli külas 187 elanikku. 2019. aastal oli elanikke 110, 2020. aastal aga 94.

Viited

Sigulda piirkonna külad
Kalnabeites

Kalnabeites (varasema nimega Beites) on küla (vidējciems) Lätis Sigulda piirkonnas Sigulda vallas. Küla asub Lorupe jõel asuva Ancīši tiigi ääres.

Külast läheb läbi maantee V58. Seal asub looduskaitsealune Sigulda Beitese allee. Külla jäävad Ancīši ja Saltavotsi bussipeatused.

Aastal 2017 oli külas 332 elanikku, aastal 2020 oli elanikke 371. 12. septembril 2020 liideti osa külast Siguldaga. Aastal 2022 oli külas 199 elanikku.

Viited

Sigulda piirkonna külad
Kaasani helikopteritehas

Kaasani helikopteritehas (vene keeles ПАО Казанский вертолётный завод) on Venemaa kopteritootmisettevõte, mis asub Tatarstani Vabariigis Kaasanis. See on üks suuremaid kopteritootjaid maailmas.

Ettevõtte toodete hulka kuuluvad helikopterid Mil Mi-8 ja Mil Mi-17. See on ainus kopteri Mi-17 sõjalise versiooni tootja. Samuti toodab ta koptereid Mil Mi-38, nagu ka enda originaalmudeleid Kazan Ansatit ja Kazan Aktai.

Ajalugu 

Kaasani helikopteritehas asutati 4. septembril 1940. 1951. aastal hakati tootma koptereid Mi-1; see oli esimene kopterite masstootmine Nõukogude Liidus. Tehas on tootnud esimese riikliku eksporditud kopteri Mi-4 ja kõige populaarsema kopteri Mi-8. Kaasani kopterite lennutunnid ületavad 50 miljonit tundi. Üle 12 000 Mi-4, Mi-8, Mi-24, Mi-17 ja Ansati (sh eriversioonid) kopterit on müüdud rohkem kui sajale riigile.

Toodang

Viited

Välislingid 
 Helikopteritehase koduleht
 Fotogalerii tehase tööst 

Tatarstan
Venemaa ettevõtted
Helikopteritootjad
Pala Teataja

Pala Teataja oli 1996–2017 ilmunud ajaleht, mis vahendas endise Pala valla uudiseid. Lehte andis välja Pala vallavalitsus. Lehte toimetas Andres Loorand.

1996–2003 ilmus leht iseseisva väljaandena. 2003–2004 ilmus ühisväljaanne Alatskivi Valla Leht / Pala Teataja. Aastast 2004 ilmus Pala Teataja maakonnalehe Vooremaa vahelisana.

Pärast 2017. aasta haldusreformi, mille käigus liitus Pala vald Peipsiääre vallaga, vahendab endise Pala valla aladel toimuva kohta uudised Peipsiääre Teataja.

Viited

Välislingid

Eesti endised ajalehed
Pala vald
Põhja-Korea pass

Korea Demokraatliku Rahvavabariigi pass on pass, mida võib väljastada Põhja-Korea kodanikele rahvusvahelise reisimise eesmärgil. Kuna enamik Põhja-Korea elanikke ei saa oma riigist lahkuda, antakse KRDV passe harva.

Põhja-Korea passe väljastati esmakordselt 1950. aastatel, pass oli siis kolmes keeles - korea, vene ja hiina keeles, samas kui praegune pass on ainult korea ja inglise keeles.

Passid
Põhja-Korea
Jack Dalrymple

John Stewart "Jack" Dalrymple III (sündinud 16. oktoobril 1948) on Ameerika poliitik ja ärimees. Ta oli Põhja-Dakota 32. kuberner aastatel 2010–2016.

Dalrymple oli 1984. aastast kuni 2000. aastani riigi esindaja kaheksa järjestikust ametiaega. 1988. ja 1992. aastal kandideeris ta kaks korda USA senati.

Ameerika Ühendriikide poliitikud
Sündinud 1948
Andorra pass

Andorra pass on dokument, mis väljastatakse Andorra kodanikele rahvusvahelise reisimise eesmärgil.

Kuigi Andorra kodanikud ei ole ELi kodanikud, võivad nad siiski kasutada ELi ja EFTA kodanike sisenemisviis Schengeni ala välispiiride ületamisel, selle asemel, et kasutada kolmandate riikide kodanike sisenemispiiri.

Passid
Andorra
Kuupuud

Kuupuud on puud, mis pandi kasvama viiesajast 1971. aastal Apollo 14 missioonil selenotsentrilisel orbiidil kaasas olnud seemnest.

Kuu orbiidile saadetavad seemned valiti viiest liigist: tõrvikumänd (Pinus taeda), lääneplaatan (Platanus occidentalis), ameerika ambrapuu (Liquidambar styraciflua), ranniksekvoia (Sequoia sempervirens) ja harilik ebatsuuga (Pseudotsuga menziesii).

Pärast kosmoselendu idanesid peaaegu kõik seemned edukalt. Mõned puud istutati samaliigiliste kontrolltaimede kõrvale, et uurida, kas nende kasvamises on erinevusi. Nelikümmend aastat pärast istutamist olulisi erinevusi ei leitud.

Aastatel 1975–1976 kingiti enamik puid osariikide metsandusorganisatsioonidele, et need istutataks maha riigi 200. aastapäeva tähistamiseks. Kuna seemned olid valitud lõuna- ja lääneosariikides kasvavatelt liikidelt, siis kõik osariigid kuupuid ei saanud. Mõned puud istutati maha ka teistesse maailma riikidesse.

Viited

Puud
Veli-Matti Savinainen

Veli-Matti Savinainen (sündinud 5. jaanuaril 1986 Espoos) on Soome jäähokimängija, kes mängib ründajana Soome kõrgliiga klubis Tappara.

Ta alustas karjääri hooajal 2005–06 Soome esiliiga klubis FPS. 2007. aastal liitus ta Soome kõrgliiga klubiga Ässät, kus mängis kokku kuus hooaega. Hiljem on mänginud veel Soome kõrgliiga klubis Tappara, Rootsi kõrgliiga klubis Leksands IF ning KHL-i klubides HC Jugra, Nižni Novgorodi Torpedo, Kunluni Red Star ja Jokerit. 2022. aasta veebruaris naasis ta Tapparasse, kus ta oli mänginud ka aastatel 2015–2017.

Hooajal 2016–17 tuli ta Tapparaga Soome meistriks. Ta lõi põhihooajal 30 väravat ja kogus 56 punkti. Ta oli põhihooaja suurim väravakütt ja resultatiivsuselt teine mängija. Samal hooajal valiti ta ka liiga sümboolsesse koosseisu.

2019. aasta maailmameistrivõistlustel võitis ta Soome jäähokikoondise koosseisus kuldmedali ja 2014. aasta maailmameistrivõistlustel hõbemedali. Lisaks on ta kuulunud Soome koondisse veel kolmedel maailmameistrivõistlustel ja 2018. aasta taliolümpiamängudel.

Viited

Välislingid 
 Veli-Matti Savinainen KHL.ru lehel
 Veli-Matti Savinainen hockeydb.com lehel

Soome jäähokimängijad
Nižni Novgorodi Torpedo mängijad
Kunluni Red Stari mängijad
Jokerite mängijad
Sündinud 1986
Sekigahara lahing

Sekigahara lahing (jaapani keeles 関ヶ原の戦い Sekigahara no Tatakai) toimus 21. oktoobril 1600. aastal kahe vasallirühma vahel, mille moodustasid Toyotomi Hideyori lojaalsed väed ja paljud Lääne-Jaapani klannid ühelt poolt ning Tokugawa Ieyasu väed ja Ida-Jaapani klannid teiselt poolt. Lahingu võitnud Tokugawa Ieyasu lõi Tokugawa šogunaadi, mis oli võimul 19. sajandi keskpaigani. Lahing tähistas Sengoku perioodi lõppu ja Edo perioodi algust. Kuigi Ieyasul võttis Toyotomi klanni üle võimu võtmine ja daimjode šogunitele allutamine veel kolm aastat, peetakse lahingut Tokugawa šogunaadi alguseks. 

Lahing leidis aset Sekigaharas Mino provintsis (tänapäeva Gifu prefektuur). Lahing toimus Tokugawa Ieyasu juhitud Ida-Jaapani ning Lääne-Jaapani vägedele lojaalse Toyotomi Hideyori ja Ishida Mitsunari vahel. Lahingute pöördepunkt oli, kui Ishida poolel sõdinud Kobayakawa Hideaki reetis liitlased. Kuigi Kobayakawa algselt lahingust osa ei võtnud, andis Ieyasu talle käsu tema Ashigaru sõdalastel lahingusse astuda, misjärel Kobayakawa läks Tokugawa poole üle.

Sekigahara lahing on Jaapani ajaloo suurim lahing.

Ajalugu 

Esialgu oli Tokugawa idaarmeel 75 000 meest. Tokugawal oli ka arkebuuside varu. Teades, et Tokugawa läheb Ōsakasse, otsustas Ishida lahkuda oma positsioonilt ja suundus Sekigaharasse.

Tokugawa Ieyasu kolis sõjaväega Kyōtosse, et võimu vallutada ja saada shoguniks. Lääne koalitsiooni armee oli arvukalt võimas, aga ka lahti ja habras. Seal olid feodaalsed rühmad, mida juhtisid daimjod, kellel kõigil olid oma eesmärgid.

Lisaks sisekonfliktid enne lahingut nõrgendasid Lääne koalitsiooni. Neid konflikte kasutas Tokugawa edukalt. Ta võttis varem ühendust paljude daimjodega ja pakkus neile maad ja võimu, kuid nad pöörduvad tema poole.

Varsti enne lahingut möödus Tokugawa armee Nanga mäest ja sisenes Sekigahara tasandikule. Isida armee oli Nangu mäe jalamil. Kobayakawa armee tõusis Ishida paremale küljele. Shimazu armee oli Ishida armee vahel mäe jalamil ja armee vastas. Tokugawa jagas oma väed kaheks osaks. 

Lahingute pöördepunkt toimus, kui Ishida poolel olev Kobayakawa Hideaki reetis liitlasi. Kuigi Kobayakawa algselt lahingust osa ei võtnud, andis Ieyasu talle käsu tema Ashigaru sõdalastel lahingusse astuda, mis järel Kobayakawa läks Tokugawa poolele. Nii tuli võimule Tokugawa klann, kes ühendas kogu Jaapani ja valitses kuni 1868. aastani.

Tokugawa Ieyasu võitis otsustava võidu. Lahingu tulemusena kaotas Ida-koalitsioon umbes kaheksa tuhat inimest ja mitu tuhat haavatud ja lääne - umbes nelikümmend tuhat.

Kuus päeva pärast lahingut püüti Ishida Mitsunari elusana ja viidi Iyeasu.

Miyamoto Musashi lahing 

Aastal 1600, mil sõda algas Toyotomi ja Tokugawa klannide vahel, võitles Musashi ilmselt Toyotomi "Lääne sõjaväe" poolel, sest Shinmeni klann (kellele tema perekond pidi uskuma) oli nendega liitunud. Täpsemalt, ta osales katsel võtta Fushimi lossi rünnakuga 1600. aasta juulis, kaitses piiritletud Gifu lossi sama aasta augustis ja lõpuks ka Sekigahara lahingus.  Sõltumata sellest, kui Toyotomi pool on kadunud, on väidetud, et Musashi põgenes samuti ja veetis aega Hiko mäel.
Jaapani ajalugu
Krustiņi

Krustiņi (ka Sēnīte) on küla (vidējciems) Lätis Sigulda piirkonnas Inčukalnsi vallas. Küla jääb valla keskusest Inčukalnsist 4 ja Riiast 37 km kaugusele.

Krustiņi asub merepinnast 42 meetri kõrgusel maanteede A2 ja A3 ristumispaigas. Küla idaosa jääb Gauja rahvusparki. Krustiņis asub ka kohaliku kaitse all olev arhitektuurimälestis, kohvik-restoran "Sēnīte". Sinna jäävad Sēnīte bussipeatused.

Aastal 2006 oli külas 372 elanikku, aastal 2020 oli elanikke 219. Aastail 2006-2021 kuulus küla Inčukalnsi piirkonda.

Viited

Sigulda piirkonna külad
Kārļzemnieki

Kārļzemnieki on küla (aprūpes ciems) Lätis Sigulda piirkonnas Inčukalnsi vallas. Küla asub Gauja jõe kaldal.

Küla on tekkinud endise Balti naftabaasi peadirektori Inčukalnsi jahilossi juurde. Aastal 1927 rajati sinna haigete laste kool ja sanatoorium. Inčukalnsi jahilossis oli Teise maailmasõja ajal nii Saksa armee kui ka Punaarmee laatsaret. Viiekümnendatel aastatel rajati sinna tuberkuloosihaigetele mõeldud sanatoorium, seitsmekümnendatel kohandati see astma põdejate tarbeks. Aastail 1993-2009 asus hoones lastekodu. Aastail 2006-2021 kuulus küla Inčukalnsi piirkonda.

Küla  juures asub looduskaitsealune  Inčukalnsi Kuradikoobas, mis on hiiepaigana ka riikliku kaitse all olev muinsusmälestis.

Aastal 2002 oli külas 100 elanikku, aastal 2019 seal elanikke ei olnud.

Viited

Sigulda piirkonna külad
Kabile mõis

Kabile mõis (läti Kabiles muiža; saksa Kabillen) oli mõis Liivimaa kubermangus; nüüdisaegse haldusjaotuse järgi Kuldīga piirkonnas Kabile vallas. 

Mõisa hooned on ehitatud vahemikus 17.-19. sajand.

Läti mõisad
Pärnu Päikese Kool

Pärnu Päikese Kool (varasema nimega Pärnu Toimetulekukool) on Pärnu linna munitsipaalkool, kus õppetöö toimub põhikooli lihtsustatud õppekava alusel toimetuleku- või hooldusõppes. Koolis toetatakse õpilaste vaimset, füüsilist, sotsiaalset ja emotsionaalset arengut. Õpilastele on loodud võimetekohane turvaline, positiivselt mõjuv ja arendav õpikeskkond, mis toetab õpilast ning aitab kaasa tema paremale sotsialiseerumise ühiskonnas.

Ajalugu 
Pärnu Päikese Kool (kuni 31. detsembrini 2018 Pärnu toimetulekukool) alustas tegevust 1. septembril 2002 kolme klassikomplektiga. Aastate keskmine õpilaste arv on 45. Õppekeelteks on eesti ja vene keel .

Kooli eripära 
Kool on Pärnu linnas ja maakonnas ainuke eesti- ja venekeelne toimetuleku- ja hooldusõpet pakkuv kool. Koolis õpivad õpilased, kes vajavad erituge ning sellega seoses kohandatud õpet ja eriteenuseid. Õpilasi võetakse kooli SA Innove Rajaleidja koolivälise nõustamismeeskonna otsusel ja vanema kirjalikul nõusolekul. Kool nõustab ka vanemaid, korraldab arenduspäevi, koordineerib koostöövõrgustiku tööd.

Eritugi 
Erituge rakendatakse õpilasele, kes oma raske ja püsiva psüühikahäire, intellekti- või meelepuude või liitpuude tõttu vajab puudespetsiifilist õppekorraldust, -keskkonda, -metoodikat, -vahendeid ning õppes osalemiseks pidevat tugispetsialistide teenust lõimituna sotsiaal- või tervishoiuteenustega või mõlemaga; osaajaga õpet individuaalselt või rühmas või pidevat individuaalset tuge klassis või õpet eriklassis.

Kontakt 
Kooli aadress on Rõugu 8a, Pärnu, 80031. Direktor on Marju Trumsi, õppealajuhataja Enela Kase-Tonna.

Viited 

Pärnu koolid
Eesti erikoolid
Mauricio Isla

Mauricio Aníbal Isla Isla (sündinud 12. juunil 1988 Buinis) on Tšiili jalgpallur, kes mängib paremkaitsja või poolkaitsjana Brasiilia kõrgliiga klubis Flamengo ja Tšiili jalgpallikoondises.

Jalgpalluriteed alustas ta Tšiili klubis Club Deportivo Universidad Católica, kuid klubi põhimeeskonda ta ei jõudnud. Profikarjääri alustas ta 2007. aastal Itaalia kõrgliiga klubis Udinese. Hiljem on ta mänginud veel Itaalia kõrgliiga klubides Juventus, kellega tuli hooaegadel 2012–13 ja 2013–14 Itaalia meistriks, ja Cagliari, Inglismaa kõrgliiga klubis Queens Park Rangers, Prantsusmaa kõrgliiga klubis Marseille Olympique ning Türgi kõrgliiga klubis Fenerbahçe. Flamengoga liitus ta 2020. aasta augustis.

Debüüdi Tšiili jalgpallikoondises tegi Isla 2007. aasta septembris sõprusmängus Šveitsi vastu. Koondisekarjääri esimese värava lõi ta 7. septembril 2010 sõprusmängus Ukraina vastu. Tšiili koondisega on ta võitnud 2015. aasta Copa América ja 2016. aasta Copa América Centenario. Ta on kuulunud Tšiili koondisse veel ka 2010. ja 2014. aasta maailmameistrivõistlustel, 2011. ja 2019. aasta Copa Américal ning 2017. aasta FIFA konföderatsioonide karikaturniiril.

Saavutused 
Juventus
Serie A: 2012–13, 2013–14
Supercoppa Italiana: 2012, 2013, 2015

Välislingid 

Tšiili jalgpallurid
Udinese Calcio mängijad
Torino Juventuse mängijad
Queens Park Rangers FC mängijad
Marseille Olympique'i jalgpallurid
Cagliari Calcio mängijad
Fenerbahçe SK jalgpallurid‏‎
Clube de Regatas do Flamengo mängijad
Serie A mängijad
Premier League'i mängijad
Ligue 1 mängijad
Sündinud 1988
Anette

Anette on naisenimi.

2019. aasta seisuga oli see Eestis esinemissageduselt 258. naisenimi. 1. jaanuari 2019 seisuga oli Eestis eesnimi Anette 630 naisel.

Nime tuntud kandjaid
Anette Uluots
Anette Veerpalu
...

Viited

Välislingid
 

Naisenimed
Armilde

Armilde on naisenimi.

2019. aasta seisuga oli see Eestis esinemissageduselt 997. naisenimi. 1. jaanuari 2019 seisuga oli Eestis eesnimi Armilde 61 naisel.

Nime tuntud kandjaid
...

Vaata ka
Armilda

Viited

Välislingid
 

Naisenimed
Astra

Astra võib tähendada järgmist:
Astra on naisenimi.
Astra on perekonnanimi.
Astra on küla Lätis Saulkrasti vallas.
Opel Astra on Opeli automark.
Giurgiu Astra on jalgpalliklubi Rumeenias Giurgius.
Astra on satelliidiperekond.
Birznieki

Birznieki on küla (skrajciems ehk hajaküla) Lätis Ādaži piirkonna Ādaži vallas. Küla asub merepinnast 3 kilomeetri kõrgusel ja jääb piirkonna keskusest Ādažist 4 ja Riiast 27 km kaugusele.

Külast läheb läbi maantee A1. Seal asuvad Strēlnieki ja Pagriezens uz Carnikavu bussipeatused (Riia suunal), lisaks Birznieki bussipeatus. Birzniekis kasvav tamm (ümbermõõt 4.58 m) on looduskaitse all.

Aastal 2015 oli külas 89 elanikku, aastal 2020 oli elanikke 74.

Viited

Ādaži piirkonna külad
Ḫallušu-Inšušinak

Ḫallušu-Inšušinak (valitses umbes 699 eKr – 693 eKr) oli Elami kuningas Uus-Elami dünastiast, kelle nimi on teada Babüloonia kroonikatest. Enamasti samastatakse teda Elami allikate Halluši-Inšušinakiga.

Kroonika andmetel oli ta oma eelkäija Šutruk-Nahhunte III vend ning valitses kuus aastat. Ent on ka Nippurist pärinev juriidiline tekst, mis olevat kirjutatud tema viieteistkümnendal valitsemisaastal. See on tekitanud ajaloolaste seas seniajani lahendamata vaidlusi. 

Oma ainsas säilinud pealdises nimetab ta end kuningas Humban-tahrahi takiks. See sõna ei tähenda siin 'poega', vaid 'meessoost järeltulijat';  Humban-tahrah oli tema vanaisa vend. Kuningas nimetab end seal ka riigi suurendajaks ning palub jumal Inšušinakit: "Ära pea minu võitu kurvastusväärseks!"

Ḫallušu-Inšušinak tuli võimule verise paleepöördega. 

Kui Assüüria kuningas Sîn-aḫḫe-eriba (Sanherib) ründas Babülooniat, oli Babüloonia kuningas Marduk-apla-iddina II sunnitud taganema Pärsia lahe äärsetesse soodesse. Ta sai Elamis varjupaiga ning Ḫallušu-Inšušinak andis talle valitseda Nagita (Nagite-rakki 'soomaa') linna  Elami ranniku lähedal. Vastuseks sellele rajas Sîn-aḫḫe-eriba sõjalaevastiku ning vallutas Nagita ja mitu muud mereäärset linna. Ta ründas Elami provintse, et püüda Babüloonia põgenikke ning seejärel hävitada Babüloonia kuningas Mušēzib-Marduk. Sellest on juttu ka Babüloonia allikates, kuid seal väidetakse, et sellal kui Assüüria väed olid hõivatud Pärsia lahe piirkonnas, ründas Ḫallušu-Inšušinak oma vägedega Babüloonia põhjaosa ning vallutas Akadi ja Sippari (oktoobris 694 eKr), lõigates ära Assüüria vägede ühenduse tagalaga. Babüloonia väed said lüüa; nende kuningas, Sîn-aḫḫe-eriba poeg, Assüüria troonipärija Aššur-nadin-šumi võeti vangi ja saadeti Elamisse, kus ta suri või tapeti. Ḫallušu-Inšušinak tõstis Babüloonia troonile oma mehe Nergal-ušēzibi.  Tagasiteel Assüüriasse saavutas Sîn-aḫḫe-eriba septembri lõpus 693 eKr Nippuri all suure võidu Babüloonia ja Elami ühendvägede üle. Assüürlased võtsid Nergal-ušēzibi vangi, Ḫallušu-Inšušinak põgenes oma vägede riismetega Elamisse. Ḫallušu-Inšušinaki olevat kukutanud tema kaasmaalased 26. tašritul (14. oktoober) 693 eKr: Babüloonia kroonika ütleb, et Susa elanikud panid tema ees linnaväravad kinni ja tapsid ta. Kuningaks sai tema poeg Kutir-Nahhunte IV.

Kirjandus
В. Хинц. Государство Элам, tlk Л. Л. Шохина, Наука 1977. 
 D. T. Potts. The Archaeology of Elam, Cambridge University Press, Cambridge 1999, ISBN 0-521-56358-5, lk 269–271.
Hallushu-Inshushinak. – Gwendolyn Leick. Who's Who in the Ancient Near East, London and New York 2002, lk 64–65.
Vihula Valla Leht

Vihula Valla Leht oli 1996–2017 ilmunud ajaleht, mis vahendas endise Vihula valla uudiseid. Lehte andis välja Vihula vallavalitsus.

1996–1999 ilmus leht nime all Vihula Valla Infoleht.

2010. aastatel ilmus Vihula Valla Lehes lisana paar numbrit Käsmu Koguduse Lehte.

Vihula Valla Leht loeb oma eelkäijaks 1930. aastatel ilmunud Vihula Teatajat.

Pärast 2017. aasta haldusreformi, mille käigus liitus Vihula vald Haljala vallaga, annab endise Vihula valla aladel toimuva kohta uudised edasi Haljala Valla Sõnumid.

Viited

Välislingid

Eesti endised ajalehed
Vihula vald
Baiba

Baiba on lätipärane naisenimi.

Lätis oli 2021. aasta 30. juuni seisuga eesnimi Baiba 6460 inimesel.

2019. aasta seisuga oli see Eestis esinemissageduselt 2036. naisenimi. 1. jaanuari 2019 seisuga oli Eestis eesnimi Baiba 16 naisel.

Nime tuntud kandjaid
Baiba Skride, Läti viiuldaja
Baiba Bendika, Läti laskesuusataja
...

Viited

Välislingid
 

Naisenimed
Smithi maakond (Kansas)

Smithi maakond (Smith County) on maakond Ameerika Ühendriikides Kansase osariigis.

Maakonna halduskeskus on Smith Center.

Ajalugu
Maakond moodustati 1867. aastal.

Rahvastik
Elanike arv oli 2010. aasta rahvaloenduse järgi 3853.

Arvestuslik rahvaarvu muutus (1. juuli seisuga):

Viited

Kansase maakonnad
Emerson Palmieri

Emerson Palmieri dos Santos (ka lihtsalt Emerson Palmieri või Emerson; sündinud 3. augustil 1994 Santoses) on Brasiilia päritolu Itaalia jalgpallur, kes mängib Prantsusmaa kõrgliiga klubis Lyoni Olympique ja Itaalia jalgpallikoondises. Ta mängib põhiliselt vasakkaitsjana, kuid ta võib mängida ka vasaku äärekaitsja ja vasakpoolkaitsja positsioonil.

Ta alustas klubikarjääri kodulinna klubis Santos FC, mille põhimeeskonnas debüteeris ta 2011. aastal. Järgmisel aastal tegi ta debüüdi Brasiilia kõrgliigas. Esimese värava Brasiilia kõrgliigas lõi ta 5. septembril 2013 mängus Atlético Paranaense vastu.

2014. aasta augustis suundus ta laenule Itaalia kõrgliiga klubisse Palermo. 2015. aastal liitus ta teise Itaalia kõrgliiga klubiga, AS Roma-ga.

2018. aasta jaanuaris sõlmis ta nelja ja poole aasta pikkuse lepingu Inglismaa Premier League'i klubiga Chelsea. Hooajal 2018–19 võitis ta klubiga UEFA Euroopa Liiga ja hooajal 2020–21 UEFA Meistrite Liiga. 2021. aasta augustis läks ta Chelseast laenule Lyoni Olympique'i.

2011. aastal mängis ta Brasiilia kuni 17-aastaste koondises Lõuna-Ameerika omavanuste meistrivõistlustel ja noorte maailmameistrivõistlustel. Hiljem otsustas ta koondises hakata esindama Itaaliat. 2017. aastal sai ta Itaalia kodakondsuse. Debüüdi Itaalia jalgpallikoondises tegi Emerson 10. septembril UEFA rahvuste liiga mängus Portugali vastu.

Saavutused 
Chelsea
UEFA Meistrite Liiga: 2020–21
UEFA Euroopa Liiga: 2018–19
UEFA Superkarikas: 2021; teine koht: 2019
FA Cup: Teised kohad 2019–20, 2020–21
EFL Cup: teine koht 2018–19

Viited

Välislingid 

 Profiil Chelsea FC kodulehel

Itaalia jalgpallurid
Santos FC mängijad
US Palermo mängijad
AS Roma mängijad
Chelsea FC mängijad
Lyoni Olympique'i mängijad
Serie A mängijad
Premier League'i mängijad
Ligue 1 mängijad
Sündinud 1994
Mateo Kovačić

Mateo Kovačić (sündinud 6. mail 1994 Linzis) on Austrias sündinud Horvaatia jalgpallur, kes mängib poolkaitsjana Premier League'i klubis Chelsea ja Horvaatia jalgpallikoondises.

Jalgpalluriteed alustas ta 2000. aastal kodulinnas Linzi LASK-is. 2007. aastal liitus ta Zagrebi Dinamo noorteakadeemiaga. Klubi põhimeeskonnas debüteeris ta 2010. aastal. Hooaegadel 2010–11 ja 2011–12 tuli ta klubiga Horvaatia meistriks.

2013. aastal liitus ta Itaalia kõrgliiga klubiga Milano Inter. 2015. aastal siirdus ta Madridi Reali, kellega tuli hooajal 2016–17 Hispaania meistriks ja võitis kolm korda UEFA Meistrite Liiga.

2018. aasta augustis suundus ta Madridi Realist laenule Chelseasse. Hooajal 2018–19 võitis ta klubiga UEFA Euroopa Liiga. 2019. aasta juulis sõlmis ta Chelseaga viieaastase lepingu. Hooajal 2019–20 kujunes Kovačić Chelsea uueks peatreeneriks saanud Frank Lampardi käe all klubi üheks olulisemaks mängijaks. 7. detsembril 2019 lõi ta mängus Evertoni vastu oma esimese värava Inglismaa kõrgliigas. Hooaja lõpus valiti ta Chelsea aasta mängijaks.

2011. aastal valiti Kovačić Horvaatia jalgpalli aasta tulevikulootuseks. Horvaatia jalgpallikoondises tegi ta debüüdi 22. märtsil 2013 MM-i valikmängus Serbia vastu. Koondisekarjääri esimese värava lõi ta 7. juunil 2015 sõprusmängus Gibraltari vastu. 2018. aasta maailmameistrivõistlustel võitis ta Horvaatia koondisega hõbemedali. Lisaks on ta kuulunud Horvaatia koondisse 2014. aasta maailmameistrivõistlustel ja 2016. aasta Euroopa meistrivõistlustel.

Saavutused 
Zagrebi Dinamo
Horvaatia liiga: 2010–11, 2011–12
Horvaatia karikas: 2010–11, 2011–12
Madridi Real
La Liga: 2016–17
Supercopa de España: 2017
UEFA Meistrite Liiga: 2015–16, 2016–17, 2017–18
UEFA Superkarikas: 2016, 2017
Klubide maailmameistrivõistlused: 2016, 2017
Chelsea
UEFA Euroopa Liiga: 2018–19
FA Cup: teine koht 2019–20
EFL Cup: teine koht 2018–19

Viited

Välislingid 

 Profiil Chelsea FC kodulehel

Horvaatia jalgpallurid
Zagrebi Dinamo mängijad
Real Madrid CF mängijad
Milano Internazionale mängijad
Chelsea FC mängijad
Serie A mängijad
La Liga mängijad
Premier League'i mängijad
Sündinud 1994
Hernán Pérez

Hernán Arsenio Pérez González (sündinud 25. veebruaril 1989 Fernando de la Moras) on Paraguay jalgpallur, kes mängib äärepoolkaitsjana Katari kõrgliiga klubis Al Ahli ja Paraguay jalgpallikoondises.

Ta alustas klubikarjääri 2005. aastal Paraguay klubis Tacuary. Hiljem on ta mänginud veel Paraguay klubis Libertad, Hispaania klubides Villarreal, Real Valladolid, Espanyol ja Deportivo Alavés ning Kreeka kõrgliiga klubis Olympiakós, kellega tuli hooajal 2013–14 Kreeka meistriks.

2009. aastal sai ta Paraguay kuni 20-aastaste koondisega Lõuna-Ameerika omavanuste meistrivõistlustel teise koha. Pérez lõi turniiril viis väravat ja jagas veel kolme mängijaga turniiri suurima väravaküti tiitlit. Debüüdi Paraguay jalgpallikoondise tegi ta 31. märtsil 2010 sõprusmängus LAV-i vastu. Koondisekarjääri esimese värava lõi ta 15. augustil 2012 sõprusmängus Guatemala vastu. 2011. aasta Copa Américal sai ta Paraguay koondisega teise koha.

Saavutused 
Olympiakós
Kreeka liiga: 2013–14

Paraguay jalgpallurid
Villarreal CF mängijad
PAE Olympiakósi jalgpallurid
RCD Espanyoli jalgpallurid
Deportivo Alavési mängijad
La Liga mängijad
Sündinud 1989
Brigitte Bierlein

Brigitte Bierlein (sündinud 25. juunil 1949 Viinis) on Austria jurist ja riigitegelane. 

30. mail 2019 tegi president Alexander Van der Bellen talle ülesandeks üleminekuvalitsuse moodustamise. 3. juunil 2019 astus ta ametisse Austria liidukantslerina, temast sai esimene naine sellel ametikohal. Tema volitused liidukantslerina lõppesid 7. jaanuaril 2020, kui ametisse astus Sebastian Kurzi teine valitsus.

Ta lõpetas aastal 1971 Viini Ülikooli õigusteaduste doktorina.

Isiklikku 
Brigitte Bierlein elab koos pensioneerunud kohtunikuga. Tal pole lapsi.

Austria liidukantslerid
Austria juristid
Sündinud 1949
Kriškalni

Kriškalni on küla Lätis Pļaviņase piirkonnas Aiviekste vallas; ühtlasi valla keskus. Küla asub piirkonna keskuse Pļaviņase lähedal ja küla jääb Riiast 122,2 km kaugusele.

Viited

Läti külad
Pļaviņase piirkond
Aizkalne

Aizkalne on küla Lätis Preiļi piirkonnas Aizkalne vallas; ühtlasi valla keskus. Küla jääb piirkonna keskusest Preiļist 14 ja Riiast 218 km kaugusele.

Külas asub läti kirjaniku Rainise memoriaalmuuseum "Jasmuiža".

Viited

Läti külad
Preiļi piirkond
Westerberg

Westerberg on eesti perekonnanimi.

Nime kandjaid
Holger Westerberg oli Soome poksija. 

Caj Torsten Westerberg (sündinud 14. juunil 1946 Porvoos) on soome kirjanik, kes on tuntud peamiselt luuletajana.

Viited

Eesti perekonnanimed
Ģikši

Ģikši on küla (vidējciems) Lätis Cēsise piirkonnas Amata vallas; ühtlasi valla keskus. Aastail 2000–2021 kuulus küla Amata piirkonda. 

Küla asub merepinnast 195 meetri kõrgusel ja jääb Riiast 87 km kaugusele.

Külas on raamatukogu, lasteaed, postkontor ja kultuurimaja.

Külas asuv Olnieki keskaegne kalmistu on kohaliku kaitse all olev muinsusmälestis.

Külast lähevad läbi maanteed P31 ja V315. Seal asub Ģikši bussipeatus.

Aastal 2015 oli külas 305 elanikku, aastal 2019 oli elanikke 275.

Viited

Cēsise piirkonna külad
Ambeļi

Ambeļi on küla Lätis Daugavpilsi piirkonnas Ambeļi vallas; ühtlasi valla keskus. Küla jääb piirkonna keskusest Daugavpilsist 32 ja Riiast 231 km kaugusele.

Külas asub katoliiklik Ambeļi kirik.

Viited

Läti külad
Daugavpilsi piirkond